Chwech liv a oa, un anv arbennik da bep unan anezho ; setu-i renket adalek an hini implijetañ betek an hini ralañ : ruz (gul), gwenn (argant), melen (aour), du (sabel), glas (glazur) ha gwer (geoteg). Ul liv kreiz e oa an du neuze, e-touez ar re arall, neuze e teuas an ardamezouriezh da dennañ al liv du eus karchar an diaoul ma oa bet lakaet tri chantved abretoch. Ne oa mui liv ar marv, an difeizidi hag an ifern, liv an incognito, an dianav, e oa : en sabel plaen, da lavaret eo du penn-da-benn, e veze livet skoed ur marcheg na felle ket dezhañ bout anavet.